Sana Javed. Sana Javed (1993-yil 25-martda tugʻilgan) — urdu tilidagi filmlarda suratga tushuvchi pokistonlik aktrisa. U aktyorlik faoliyatini mashhur " "Shehr-e-Zaat" „ (2012) teleserialidagi kichik rol bilan boshlagan. Hayoti va faoliyati. Javed 1993-yil 25-martda Saudiya Arabistonining Jidda shahrida tugʻilgan. Uning oilasi asli pokistonlik boʻlib ota-onasi Haydarobod Dekan shahridan boʻlgan. Jiddadagi Pokiston xalqaro maktabini va kollejni tugatgandan soʻng u oilasi bilan Karachiga koʻchib oʻtgan va keyinchalik Karachi universitetini tamomlagan. Javed oʻz karerasini model sifatida televizion reklama roliklarida suratga tushish bilan boshlagan. 2012-yilda " "Mera Pehla Pyar" " va "Shehr-e-Zaatda" seriallarida kichik rol oʻynagan. U 2016-yilda Zohid Ahmad va Yumna Zaidi bilan Hum TV telekanalida efirga uzatilgan " "Zara Yaad Kar" „ romantik dramasidagi Mahnoor roli bilan mashhurlikka erishgan. Oʻsha yili u Bilol Ashraf bilan birga "Rangreza filmida" bosh rolni oʻynashini eʼlon qilgandi biroq keyin baʼzi sabablarga koʻra rolni rad etdi. Keyinchalik u 2017-yilda „Khaani“ romantik dramasida Xaani rolini ijro etgani uchun jamoatchilikning eʼtirofi va maqtoviga sazovor boʻlgan. 2020-yilda Javed Ramazon oyi uchun tayyorlangan maxsus realiti-shou boʻlib "oʻtadigan Jeeto Pokiston ligasida" Islomobod Dragons jamoasi sardori etib tayinlangan. 2020-yil oktabr oyida u Karachidagi xususiy uyida xonanda Umair Jasvalga turmushga chiqdi. Oʻsha yilning oxirida u „ "Dunk" „ serialida Amal Faraz rolini ijro etgan. Serial oʻzining mavzusi uchun koʻpchilikning salbiy fikrlariga uchragan lekin, Sana Javedning aktyorlik mahorati maqtovga loyiq deb topilgan.